open-index/open-wikipedia-markdown huggingface dataset:
Ensimmäinen analytiikka

**Ensimmäinen analytiikka** (; ) on Aristoteleen logiikan alan *[[Organon]]*-kokoelmaan kuuluva teos, joka käsittelee syllogistista logiikkaa.

## Historia

*[[Organon]]* (”Väline”) on kokoelma Aristoteleen logiikkaa ja metodiikkaa koskevia kirjoituksia. Sen nimitys tulee siitä, että sen osa-alueiden hallitsemisen katsotaan antavan filosofille tarvittavat ajattelun välineet kaikkien muiden asioiden käsittelyyn, sekä tieteessä että yleensäkin kaikessa järkevässä ajattelussa ja väittelyissä. Se sisältää *Ensimmäisen analytiikan* lisäksi viisi muuta teosta.

*Organonin* teoksista *[[Topiikka]]*, *Ensimmäinen analytiikka* ja *[[Toinen analytiikka]]* liittyvät läheisesti toisiinsa ja viittaavat toisiinsa usein. Aristoteles itse luki *Ensimmäisen* ja *Toisen analytiikan* yhdeksi teokseksi nimellä *Analytiikat*. Ne ovat kummatkin länsimaisen logiikan ja tieteenfilosofian perusklassikoita.

*Ensimmäinen analytiikka* vaikuttaa kirjoitetun *Topiikan* jälkeen. Simo Knuuttilan mukaan Aristoteleelle vaikuttaa kehittyneen *Topiikan* kirjoittamisen jälkeen uudenlainen näkemys yleisestä dialektisesta menetelmästä, joka voidaan yleistää formaaliksi logiikaksi. *Ensimmäinen analytiikka* on tämän logiikan ensimmäinen systemaattinen esitys. Tarkemmin teos on ajoitettu noin vuoteen 350 eaa. Siinä on kuitenkin eri ajoilta peräisin olevia osia.

## Sisältö

*Ensimmäinen analytiikka* käsittää kaksi kirjaa. Aristoteles kehittelee teoksessa syllogistiikan loogisen, rationaalisen ajattelun yleiseksi teoriaksi. Hän määrittelee muun muassa seuraavat käsitteet:

* Premissi
* Päätelmä eli syllogismi (syllogismi yleensä, täydellinen syllogismi, epätäydellinen syllogismi)
* Predikointi

Hänen mukaansa päätelmässä premisseistä seuraa, eli voidaan johtaa, jotain muuta kuin ne itsessään ovat, siksi että ne ovat sitä mitä ne ovat. Syllogistiset premissit voidaan esittää neljällä tavalla:

:AaB (A kuuluu jokaiselle B:lle)
:AeB (A ei kuulu millekään B:lle)
:AiB (A kuuluu jollekin B:lle)
:AoB (A ei kuulu jollekin B:lle)

Klassinen esimerkki Sokrateen kuolevaisuudesta esitettäisiin tällöin seuraavalla tavalla:

:A = Sokrates
:B = Olla ihminen
:C = Olla kuolevainen

:CaB &nbsp;&nbsp;&nbsp;&nbsp;&nbsp; Kaikki ihmiset ovat kuolevaisia
:BaA &nbsp;&nbsp;&nbsp;&nbsp;&nbsp; Sokrates on ihminen
:——
:CaA &nbsp;&nbsp;&nbsp;&nbsp;&nbsp; Sokrates on kuolevainen

## Lähteet

## Kirjallisuutta

### Suomennokset

* Aristoteles: *Ensimmäinen analytiikka*. Teoksessa 

### Muita käännöksiä ja tekstilaitoksia

* Aristotle: *Analytica Priora*. Teoksessa  Kreikankielinen alkuteksti.
* Aristotle: *Prior Analytics*. Teoksessa  Kreikankielinen alkuteksti ja englanninkielinen käännös.

## Aiheesta muualla

### Teos

* Aristotle: ''Prior Analytics'' The Internet Classics Archive.
Darius Vassell

**Darius Martin Clarke Vassell** (s. 13. kesäkuuta 1980 Sutton Coldfield, Englanti) on englantilainen uransa lopettanut jalkapalloilija, pelipaikaltaan hyökkääjä.

Vassell on jamaikalaisten maahanmuuttajien poika. Hän aloitti jalkapalloilijan uransa Birminghamin paikallisessa juniorisarjassa. Hän oli Aston Villan kannattaja ja pääsi seuran juniorijoukkueeseen, missä hän teki yhden kauden maaliennätyksen 39 maalillaan.

Vassell pelasi ammattilaisurallaan seitsemän kautta Aston Villassa, neljä Manchester Cityssä, yhden turkkilaisessa Ankaragücüssä ja kaksi Leicester Cityssä. Hänen paras sarjakautensa tilastojen valossa oli kausi 2001–2002, jonka aikana hän teki 12 maalia.

Englannin maajoukkueessa Vassell pelasi vuosina 2002–2004 yhteensä 22 A-maaottelua, joissa hän teki kuusi maalia. Ensiesiintymisensä hän teki vuonna 2002 ottelussa Alankomaita vastaan. Hän teki ottelussa 1–1-tasoitusmaalin.

## Lähteet
Solothurn (kantoni)

**Solothurn** on kantoni Pohjois-Sveitsissä. Siellä on runsaat 270&nbsp;000 asukasta. Kantonin pinta-ala on 790 neliökilometriä. Kantonin pääkaupunki on Solothurn.

## Historiaa
Solothurn liittyi Sveitsin valaliittoon vuonna 1481. Vaikka ympärillä velloi uskonpuhdistus, Solothurn säilyi katolisena, ja siksi katoliset suurlähettiläät asettuivat sinne. Ranskan lähettiläät asuivat Solothurnin kaupungissa 250 vuoden ajan, ja heidän vaikutuksensa näkyy barokkityylisissä rakennuksissa. Solothurnin suojeluspyhimys on marttyyri Pyhä Ursus. 

## Maantiede
Kantoni sijaitsee pääosin Aarejoen laaksossa, Sveitsin Mittellandissa. 

## Hallinto ja asutus
### Kunnat

Solothurnin kantoni koostuu 109 kunnasta (31.12.2014 alkaen). Kunnat muodostavat 10 hallintoaluetta ().

Kantonin kaupungit eli yli 10&nbsp;000 asukkaan kunnat ovat:

### Asukkaat
Solothurn on saksankielinen kantoni: sen asukkaista 88 prosenttia oli vuonna 2017 saksankielisiä. Katolilaiset ovat kantonin suurin uskonnollinen ryhmä (33 % v. 2017). Ulkomaalaisten osuus vakituisista asukkaista oli vuonna 2017 noin 22 prosenttia.

## Talous
Maatalous oli pääelinkeino pitkälle 1900-luvulle, mutta 1800-luvulta alkaen teollisuus, ja myöhemmin ennen muuta palveluala, ovat nousseet tärkeämmiksi elinkeinoiksi. Vuonna 2016 maa- ja metsätalous työllisti enää kolme prosenttia solothurnilaisista. Teollisuudessa oli 27 prosenttia ja palvelualoilla 70 prosenttia työpaikoista. 

Teollisuus tuottaa muun muassa kelloja, koruja, tekstiileitä, paperia, sementtiä ja autojen osia. Oltenin itäpuolella, Dänikenissä, on Gösgenin ydinvoimalaitos, joka käynnistettiin vuonna 1979.

## Liikenne
Moottoritiet A1, A2 ja A5 kulkevat kantonin kautta. Olten ja Solothurn ovat rautatieliikenteen solmukohtia.

## Lähteet
*

### Viitteet

## Aiheesta muualla
Luettelo verkkoselaimista

Tämä on **luettelo [[verkkoselain|verkkoselaimista]]**.

## Merkittävät selaimet

*Google Chrome (Google, 2008–)
*Internet Explorer (Microsoft, 1995–)
*Microsoft Edge (Microsoft, 2015–)
*Mozilla Firefox (Mozilla, 2004–)
*Opera (Opera Software, 1996–)
*Safari (Apple, 2003–)

## Muut selaimet

__NOTOC__

## A
*ABrowse
*Amaya
*AMosaic
*Arachne (selain)
*AWeb

## C
*Camino

## D
*Dillo
* Dolphin Browser
*Dooble

## E
*ELinks
*Erwise

## F
*Firefox Mobile
*Flock

## G
*Galeon

## I
*IBrowse
*iCab
*Iceweasel
*Internet Channel

## K
*K-Meleon
*Kazehakase
*Konqueror

## L
*Links
*Lynx

## M
*Midas (selain)
*Midori
*Mosaic
*Mozilla Suite
*MSN Explorer

## N
*Nintendo DS Browser
*Netscape
*NetSurf
*Nexus (selain)

## O
*Opera
*Opera Mini
*Opera GX

## S
*Safari
*SeaMonkey
*Sleipnir

## T
* Torch

## V
*ViolaWWW
*Voyager (selain)
*Vivaldi (selain)

## W
*w3m
*Web (selain)
*WorldWideWeb (selain)

## X
*xmosaic
*xombrero

## Lähteet
TM Racing

**TM** on italialainen moottoripyörämerkki, joka tunnetaan tehokkaiden motocross- ja enduropyörien sekä mikroautomoottorien valmistajana. Insinöörit Claudio Flenghi ("mr. Engine") ja Francesco Battistelli ("mr. Frame") perustivat TM:n vuonna 1976. Nimi "TM" tulee Flenghinin ja Battistellin lapsista, Thomas ja Mirko. Vuonna 1977 TM valmisti ensimmäisen pyöränsä nuorelle kilpa-ajajalle, Gastone Serafinille. Vuonna 1978 rikkoutui 200 valmistetun TM motocross-pyörän raja.

Vuonna 1982 Francesco Battistelli jätti TM:n, ja hänen paikkansa otti kilpa-ajaja Gastone Serafini, joka jätti kilpauransa ja alkoi työskennellä täysipäiväisesti Claudio Flenghinin rinnalla. 1980-luvulla TM saavutti erinomaisia tuloksia niin kansallisesti kuin kansainvälisestikin.

## Aiheesta muualla
* TM-Racing
* TM Maahantuoja Suomessa
Anthony Grant

**Anthony Grant** (s. 6. kesäkuuta 1987) on englantilainen jalkapalloilija, pelipaikaltaan puolustava keskikenttäpelaaja. Hänen seuransa on Englannin Valioliigan Chelsea.

Grant debytoi Chelsean edustusjoukkueessa toukokuussa 2005 vaihtomiehenä ottelussa Manchester Unitedia vastaan. Hän ei ole vielä vakiinnuttanut paikkaansa kovatasoisessa Valioliigajoukkueessa. Tammikuussa 2006 hän oli lainassa Oldhamissa.

## Aiheesta muualla
* Grant BBC:n tietokannassa
Gerard Nijboer

**Gerard Nijboer** (s. 18. elokuuta 1955) on alankomaalainen kestävyysjuoksija.

Nijboer juoksi 26. huhtikuuta 1980 Amsterdamin maratonin voittoon tehden Alankomaiden ennätyksen ajalla 2.09.01. Ennätys pysyi voimassa 23 vuotta, kunnes Kamiel Maase rikkoi sen. Samana vuonna Moskovan olympialaisissa Nijboer oli sairastanut ennen juoksua virustaudin, mutta pysyi viiden hengen kärkiryhmässä juoksun loppuvaiheisiin saakka. Hän joutui antautumaan Waldemar Cierpinskille, mutta juoksi maaliin toisena 17 sekuntia Cierpinskille hävinneenä.

Vuonna 1982 Ateenassa pidetyissä EM-kisoissa Nijboer voitti EM-kultaa. Hänet valittiin samana vuonna Alankomaiden vuoden urheilijaksi. Hän osallistui maratonille myös 1984 ja 1988 olympialaisissa, mutta ei saavuttanut enää mitaleita. Hän voitti uransa aikana Amsterdamin maratonin neljästi. Urheilu-uransa jälkeen hän on toiminut kestävyysjuoksuvalmentajana KNAU-seurassa.
Ella Kanninen

**Ella Kanninen** (s. 3. marraskuuta 1974 Vihti) on suomalainen toimittaja ja juontaja. 

## Elämä ja ura

Kanninen kirjoitti ylioppilaaksi Nummelan lukiosta vuonna 1993 ja vietti sen jälkeen vuoden Ranskassa Grenoblessa yliopiston järjestämällä kielikurssilla. Hän valmistui toimittajaksi Tarton yliopistosta vuonna 1999. Kanninen on käynyt myös Suomen Ilmailuopiston lentoemäntäkurssin. Ennen televisiouraa hän kirjoitti artikkeleita muun muassa Kauneus ja terveys -lehteen. Kanninen kirjoitti joulukuussa 2021 ilmestyneen kirjansa *Jokanaisen remonttikirja* yhdessä Jasmiini Lappalaisen kanssa. Kirjassa annetaan ohjeita pintaremonttien tekoon itse.

### Televisiotyö

Kannisen televisioura alkoi Ylen Aamu-TV:ssä. Myöhemmin hän toimi uutistenlukijana TV1:ssä. Suomessa Kannisesta tuli tunnettu televisiokasvo kieltenopetusta antaneen TV1:n tositelevisiosarjan *[[Talo Italiassa]]* juontajana. Lisäksi hän toimi apulaistuottajana vuonna 2007 esitetyssä *[[Talo Espanjassa]]* -sarjassa. Keväällä 2010 esitettiin kilpailusarjan kolmas kausi *[[Talo Ranskassa]]*, ja Kanninen toimi ohjelman apulaistuottajana ja juontajana.

Vuosina 2008–2009 Kanninen juonsi Yle Teemalla tiedeohjelmaa *Tutkiva juttu*. Kanninen on juontanut ja toimittanut myös ajankohtaisia tapahtumia. Hän teki Ylelle taustajuttuja Torinon talviolympialaisista 2006. Kesällä 2010 hän juonsi Tangomarkkinat yhdessä Mikko Peltolan kanssa. Juhannuksena 2012 hän juonsi Iiro Rantalan kanssa Yle Teemalla 13-tuntisen *[[Juhannusjuna]]*-kulttuuriohjelman.

Kanninen juonsi MTV3:n *[[Tanssii tähtien kanssa]]* -ohjelmaa vuosina 2006–2007 Marco Bjurströmin kanssa. Hän palasi ohjelman juontajaksi seitsemännelle tuotantokaudelle syksyllä 2012 korvaten äitiyslomalla olleen Vappu Pimiän.

Kanninen on tehnyt myös matkailuohjelmia. Hän työskenteli muutaman vuoden Italian televisiossa matkailuohjelmassa *Il Viaggiatore*. Yle Teema esitti kevätkesällä 2012 Italiaan keskittyvän matkailuohjelman *Tie Roomaan: kaksi pientä elefanttia*, jossa Kanninen toimi oppaana. Kesällä 2012 Ylen Aamu-TV:ssä esitettiin Kannisen juontamaa matkailuohjelmaa *Ella Kannisen Toscana*. Huhtikuussa 2016 ilmestyi Kannisen kirja *Ellan Toscana: Kyläelämää Italiassa*.

Helmikuusta 2013 Kanninen juonsi *[[Puoli seitsemän]]* -ohjelmaa Yle TV1:llä. Hän oli alun perin Marja Hintikan sijainen tämän äitiysloman ajan, mutta jatkoi tehtävässä syyskuun 2014 loppuun. Kanninen palasi juontamaan ohjelmaa marraskuussa 2020. Kanninen joutui ohjelmasta sairauslomalle vuonna 2021 ja hänelle suoritettiin kohdunpoisto.

## Yksityiselämä

Kannisen aviomies Valerio Chinca on italialainen avaruusinsinööri, joka työskentelee energia-alalla. Heillä on kaksi poikaa. Kanninen asui Firenzen ulkopuolella Toscanan maaseudulla ennen kuin muutti lastensa kanssa 2019 takaisin Suomeen ja asettui asumaan Vantaan Ilolaan.

## Teokset

* 
* 
* 
* 
* 

## Lähteet

## Aiheesta muualla

*
Käänteishyljintä

**Käänteishyljintä** eli **graft-versus-host-reaktio** on elinsiirron komplikaatio, jossa kudossiirteen valkosolut tunnistavat immuunipuutteisen isännän kudosrakenteita vieraiksi ja kehittävät immuunivasteen niitä kohtaan. Yleisimmin käänteishyljintä tapahtuu luuytimensiirron tai kantasolujensiirron jälkeen.

Luuytimensiirrolla hoidetaan pahanlaatuisia verisairauksia kuten leukemiaa. Allogeeninen eli toisesta ihmisestä otettu luuydin- tai kantasolusiirre sisältää immuunijärjestelmän soluja, jotka saattavat aktivoitua ja hyökätä sen henkilön elimistöä vastaan, jolle siirto on tehty. Yleisimmin reaktion aiheuttavat T-solut. Akuutti tai krooninen käänteishyljintäreaktio ilmaantuu noin 60 prosentille siirtopotilaista. Reaktio voi hoitua lääkkeiden avulla, mutta johtaa joskus hankaliin elinvaurioihin ja jopa kuolemaan.

Kun luuytimen- tai kantasolujensiirrolla hoidetaan verisyöpää, käänteishyljintäreaktio kohdistuu elimistön terveiden solujen lisäksi myös syöpäsoluihin, jolloin ilmiöstä käytetään nimitystä "graft-versus-tumor". Siirteen terveiden lymfosyyttien syöpäsoluja tuhoava vaikutus on perustana sille, miksi toiselta ihmiseltä saadun kantasolujensiirron tulokset ovat parempia kuin siirrettäessä omia tai identtisen kaksosen luovuttamia kantasoluja.

Käänteishyljintä saattaa tapahtua myös verensiirron seurauksena. Verensiirron aiheuttaman käänteishyljinnän voimakkuus on suhteessa siirretyn verivalmisteen sisältämien lymfosyyttien määrään. Vaarassa ovat potilaat, joiden immuunijärjestelmä on vajavainen eikä siten pysty puolustamaan elimistöä. Immuunivajaus voi olla synnynnäinen tai hankinnainen, kuten immunosuppressiolääkityksen tai AIDS:n aiheuttama.

Käänteishyljintää esiintyy harvoin myös kiinteiden elinten siirron yhteydessä, jolloin se on yleensä tyypiltään lievempi.

Käänteishyljintään on kehitetty soluhoito, joka on toistaiseksi kokeiluasteella.

## Lähteet
No Bull

**No Bull** on hard rock -yhtye AC/DC:n marraskuussa 1996 julkaisema video, joka sisältää 10. heinäkuuta 1996 Las Ventasin härkätaisteluareenalla Espanjan pääkaupungissa Madridissa kuvatun konsertin. Kuuluisa kappale "Back in Black" esitettiin ensimmäisenä edesmenneen Bon Scottin kunniaksi. Konsertti julkaistiin myöhemmin myös DVD:nä.

## Kappaleluettelo

# "Back in Black"
# "Shot Down in Flames"
# "Thunderstruck"
# "Girls Got Rhythm"
# "Hard as a Rock"
# "Shoot to Thrill"
# "Boogieman"
# "Hail Caesar"
# "Hell's Bells"
# "Dog Eat Dog"
# "The Jack"
# "Ballbreaker"
# "Rock and Roll Ain't Noise Pollution"
# "Dirty Deeds Done Dirt Cheap"
# "You Shook Me All Night Long"
# "Whole Lotta Rosie"
# "T.N.T."
# "Let There Be Rock"
# "Highway to Hell"
# "For Those About to Rock (We Salute You)"

DVD-versiossa on mukana konsertin lisäksi kappaleen "Hard as a Rock" musiikkivideo ja dokumentti kyseisen musiikkivideon teosta.

## Yhtyeen kokoonpano

* Brian Johnson – laulu
* Phil Rudd – rummut
* Cliff Williams – basso
* Angus Young – soolokitara
* Malcolm Young – rytmikitara
Call of Duty

**Call of Duty** on ensimmäisen persoonan ammuntapeleihin perustuva pelisarja, jota julkaisee Activision ja kehittävät pääasiassa Infinity Ward, Treyarch ja Sledgehammer Games. Pelisarjassa käsitellään toista ja kolmatta maailmansotaa, kylmää sotaa sekä modernia terrorisminvastaista sotaa. *[[Call of Duty: Black Ops II]]*, *[[Call of Duty: Ghosts]]*, *[[Call of Duty: Advanced Warfare]]*, *[[Call of Duty: Black Ops III]]*, *[[Call of Duty: Infinite Warfare]]* ja *[[Call of Duty: Black Ops IIII]]* sijoittuvat tulevaisuuteen.

## Videopelit

## Lähteet

## Aiheesta muualla

* ''Call of Dutyn'' viralliset kotisivut 
* ''Call of Duty'' -wiki
Kaikki äidistäni

**Kaikki äidistäni** () on Pedro Almodóvarin käsikirjoittama ja ohjaama elokuva vuodelta 1999. Sen pääosissa ovat Cecilia Roth, Marisa Paredes, Penélope Cruz, Candela Peña, Antonia San Juan ja Rosa Maria Sardà. Elokuvaa pidetään yleisesti yhtenä Almodóvarin parhaista, ja se palkittiin muun muassa parhaan vieraskielisen elokuvan Oscarilla sekä seitsemällä Goyalla.

Elokuva käsittelee vaikeita asioita, kuten AIDSia, transsukupuolisuutta, sukupuolirooleja, uskontoa ja eksistentialismia. Hahmot esitellään suorasukaiseen ja romantisoimattomaan tyyliin, höystettynä kuitenkin ripauksella mustaa huumoria.

*[[The New York Times]]in* kriitikot valitsivat *Kaikki äidistäni* vuonna 2004 yhdeksi kaikkien aikojen tuhannesta parhaasta elokuvasta. Vuonna 2018 BBC:n kansainvälinen asiantuntijaraati äänesti sen kaikkien aikojen 50 parhaan ei-englanninkielisen elokuvan joukkoon.

## Juoni

Elokuva kertoo Manuela-nimisestä sairaanhoitajasta (Cecilia Roth), joka asuu Madridissa teini-ikäisen poikansa Estebanin kanssa. Esteban ja hänen isänsä eivät ole koskaan tavanneet toisiaan, ja ainut mitä Manuela on kertonut pojalleen isästä on, että tämä kuoli ennen hänen syntymäänsä. Esteban haluaa tulla kirjailijaksi ja pitää muistivihkoa aina mukanaan. Hän kirjoittaa parhaillaan tarinaa nimeltä *Kaikki äidistäni*, jonka nimi on mukaelma Joseph L. Mankiewiczin elokuvasta *[[Kaikki Eevasta]]*.

Juhlistaakseen Estebanin 17-vuotispäivää Manuela vie hänet katsomaan Tennessee Williamsin *[[Viettelyksen vaunu]]* -näytelmää. Esityksen päätyttyä Esteban juoksee Blance DuBoisin roolia näytelleen Huma Rojon (Marisa Paredes) auton perässä saadakseen nimikirjoituksen, jää toisen auton alle ja saa surmansa. Manuela lukee myöhemmin Estebanin muistivihkosta tämän halusta tavata isänsä. Toteuttaakseen poikansa viimeisen toiveen edes osittain, Manuela lähtee epätoivoisena etsimään pojan isää, Lolaa, joka on transsukupuolinen ja työskentelee Barcelonassa prostituoituna. Barcelonassa ollessaan Manuela tapaa vanhan ystävänsä Agradon (Antonia San Juan) ja ystävystyy sisar Rosan (Penélope Cruz), nuoren raskaana olevan nunnan kanssa, joka tuntee sekä Lolan että Huma Rojon.

## Rooleissa
* Cecilia Roth – Manuela
* Marisa Paredes – Huma Rojo
* Candela Peña – Nina
* Antonia San Juan – Agrado
* Penélope Cruz – sisar Rosa
* Rosa Maria Sardà – Rosan äiti
* Fernando Fernán Gómez - Rosan isä
* Toni Cantó – Lola
* Eloy Azorín – Esteban
* Carlos Lozano – Mario
* Fernando Guillén – tohtori *Viettelyksen vaunussa*

## Lähteet

## Aiheesta muualla
* Pedro Almódovar Official Website 
* Sony Pictures Classics 
*
Akron

**Akron** on kaupunki Ohiossa, Yhdysvalloissa. Vuonna 2010 tehdyn väestönlaskennan mukaan itse kaupungissa oli 199&nbsp;110 asukasta ja suur-Akronin alueella yli 700&nbsp;000. Kaupunki perustettiin 1825 lähelle Ohio–Erie-kanavaa, ja siitä tuli tuotantoteollisuuden keskus hyvien kulkuyhteyksien ansiosta. Se on lempinimeltään "Yhdysvaltojen kumipääkaupunki", sillä sekä Goodyearilla että Firestonella on ollut pääkonttorinsa kaupungissa. Nykyisin siellä sijaitsevat Goodyearin pääkonttori ja erikoisrenkaiden valmistus, sekä Firestonen teknologiakeskus.

Akron sijaitsee Mississippin vesistön ja Suurten järvien välisellä vedenjakajalla. Se kasvoi voimakkaasti 1820-luvulta alkaen, kun alueelle valmistui kaksi kanavaa, joista saatiin kuljetusyhteydet ja vesivoimaa. Rautatie paransi kulkuyhteyksiä entisestään, ja niiden lisäksi helppo veden saatavuus houkutteli paikkakunnalle monia kumitehtaita.

Vuonna 1895 valmistunut paikallisjunalinja ABC-linja (Akron, Bedford, and Cleveland Railroad) kuljetti akronilaisia töihin Clevelandiin. Valmistuessaan se oli maailman pisin sähköjunarata, ja Yhdysvaltojen ensimmäisiä (jo ennen New Yorkin metroa).

Koko Yhdysvaltojen suurin Ku Klux Klan -paikallisosasto oli 1900-luvun alussa Akronin ympäristössä Summitin piirikunnassa, oman ilmoituksensa mukaan siinä oli 50&nbsp;000 jäsentä. Monet korkeat virkamiehet olivat jäseniä.

Kaupungissa järjestetään vuosittain heinäkuussa mäkiautojen Amerikan mestaruuskilpailu. Vuonna 2013 kisa järjestettiin 76. kerran, ja siihen osallistui 430 kilpailijaa. Kisoja varten on rakennettu erityinen rata lähellä lentoasemaa sijaitsevalle kukkulalle. Rakennustyöt vuonna 1936 kuuluivat New Dealin työllistysohjelmaan, nykyisin radan omistaa Akronin kaupunki.

## Tunnettuja Akronissa syntyneitä
*Tim "Ripper" Owens
*LeBron James
*Chrissie Hynde
*W. V. O. Quine
*Butch Reynolds
*Jim Jarmusch
*Stephen Curry
*David Allan Coe
*Dan Auerbach

## Lähteet

## Aiheesta muualla
David Caruso

**David Stephen Caruso** (s. 7. tammikuuta 1956 Forest Hills, Queens, New York) on yhdysvaltalainen näyttelijä. Hänellä on italialaisia ja irlantilaisia sukujuuria. Hänen tunnetuimpia roolejaan ovat etsivä John Kelly *[[NYPD Blue]]ssa* (1993–1994) sekä kulttimaineeseen noussut komisario Horatio Caine televisiosarjassa ** (2002–2012). Lisäksi Caruso on näytellyt irlantilaisjengin johtajaa televisiosarjassa *[[Hill Street Blues]]*. Caruso on myös näytellyt ensimmäisessä Rambo-elokuvassa *[[Rambo – taistelija]]* sheriffin apulaista Mitchiä. Hän näyttelee elokuvassa *[[Hudson Hawk – varkaista parhain]]* Kit Katia.

Caruso on voittanut Golden Globen vuonna 1994 parhaasta miespääosasta sarjasta *NYPD Blue* ja lisäksi hän sai samana vuonna Emmy-ehdokkuuden sarjasta *NYPD Blue*. Caruso on menestynyt paremmin televisiosarjojen kuin elokuvien näyttelijänä .

## Yksityiselämä
Caruso on ollut kolmesti naimisissa. Ensimmäinen avioliitto oli Cheri Maugansin kanssa vuosina 1979–1984, toinen avioliitto oli näyttelijä Rachel Ticotin kanssa vuosina 1984–1987. Liitossa syntyi yksi lapsi (s. 1984). Kolmas avioliitto oli Margaret Buckleyn kanssa vuosina 1996–2007. Myöhemmin Caruso seurusteli Liza Marquezin kanssa, jonka kanssa he erosivat lokakuussa 2007. Heillä on kaksi yhteistä lasta, poika ja tytär. 

Näyttelemisen ohella Caruso oli *Steam on Sunset* -vaate- ja huonekaluliikkeen osaomistaja Miamissa.

## Lähteet

## Aiheesta muualla

*
Ben Sheets

**Ben M. Sheets** (s. 18. heinäkuuta 1978 Baton Rouge) on yhdysvaltalainen baseball-syöttäjä ja olympiakultamitalisti Yhdysvaltojen joukkueesta Sydneyn olympialaisissa 2000. Milwaukee Brewers -seurassa pitkään pelannut Sheets allekirjoitti sopimuksen Atlanta Braves -seuran kanssa heinäkuussa 2012. 

## Lähteet

## Aiheesta muualla

*
AkzoNobel

**Akzo Nobel N.V.** on monikansallinen yritys, joka toimii pinnoitteiden ja kemianteollisuuden aloilla. Sen pääkonttori on Arnhemissa, Alankomaissa, mutta toimintaa on yli 80 maassa ja työntekijöitä yli 50&nbsp;000. Liikevaihdosta neljännes on lääkkeitä, 40 prosenttia pinnoitteita ja loput muita kemikaaleja. Suomessa toimii viisi konsernin yritystä, jotka edustavat kaikkia kolmea liiketoiminta-aluetta.

Yrityksen juuret juontavat Tanskaan, missä perustettiin vuonna 1777 maalitehdas *Det Holmbladske Selskab*, ja Hollantiin, jossa aloitti vuonna 1792 lakkatehdas *Sikkens Lakken*. Vuonna 1994 monialayritysrypäs yhdistyi Alfred Nobelin 1800-luvun lopulla perustaman Nobel Industries -yrityksen kanssa niin, että aseet jäivät Boforsiin ja muut alat uuteen Akzo Nobeliin.

## Katso myös
* Luettelo Amsterdamin pörssissä noteeratuista yhtiöistä

## Lähteet

## Aiheesta muualla

* AkzoNobel
Grete Waitz

**Grete Waitz** (o.s. **Andersen**, 1. lokakuuta 1953 Oslo – 19. huhtikuuta 2011 Oslo) oli norjalainen kestävyysjuoksija.

Waitz kilpaili nuoruudessaan keskimatkoilla ja osallistui Münchenin olympialaisiin 1&nbsp;500 metrin juoksukilpailuun. Tämän jälkeen hän alkoi siirtyä pidemmille matkoille. Vuonna 1975 hän teki kahdesti 3&nbsp;000 metrin maailmanennätyksen. Vuonna 1978 hän osallistui New Yorkin maratonille, jonka voitti. Seuraavana vuonna hän rikkoi ensimmäisenä naisena kahden ja puolen tunnin haamurajan saavuttamalla ajan 2.27.33. Hän voitti maastojuoksun maailmanmestaruuden viisi kertaa (1978–1981, 1983) ja sijoittui kolmanneksi kaksi kertaa.

Helsingin MM-kilpailuissa 1983 Waitz voitti maratonin kolmen minuutin erolla kakkoseen. Seuraavana vuonna Los Angelesin olympialaisissa hän sijoittui hopealle. Hän voitti urallaan New Yorkin maratonin yhdeksän kertaa (1978–1980, 1982–1986, 1988) sekä Lontoon maratonin kahdesti (1983 ja 1986).

Waitzin patsas on Oslon Bislett Stadionin ulkopuolella. Hänen mukaansa on myös nimetty juoksukilpailuja. Waitz harrasti juoksua huippu-urheilu-uransa jälkeenkin ja järjesti juoksutapahtumia, joissa pyrki jakamaan tietoa kestävyysjuoksusta ja terveydestä. 

Vuonna 2005 julkisuuteen tuli tieto, että hän sairastaa syöpää. Hän kuoli syöpään huhtikuussa 2011.

Norwegian Air Shuttle on maalauttanut Waitzin kuvan yhden Boeing 787-8 -koneensa pyrstöön.

## Lähteet

## Aiheesta muualla
* Grete Waitzin muistokirjoitus Helsingin Sanomissa.
Shī shì shí shī shǐ

**Shī shì shí shī shǐ** () eli ”Herra Shin leijonansyönnin historia” on huomattavan kiinalaisen kielitieteilijän Zhao Yuanrenin kirjoittama kiinankielinen tarina. Se koostuu 92&nbsp;eri tooneilla luettavasta *shi*-äänteestä. Mandariinikiinaksi luettuna runoa on mahdoton ymmärtää, mutta kirjoitusmerkeillä kirjoitettuna samoin lausuttujen sanojen eli homofonien merkitykset voi erottaa toisistaan. Runo on klassista kiinaa, ja vernakulaarinen (kansanomainen) , nykyisellä mandariinikiinan kielellä kirjoitettu runo on hyvin erilainen.

Zhao oli Gwoyeu Romatzyh -latinisaatiojärjestelmän kehittäneen ryhmän johtaja. Järjestelmää ei voi käyttää klassisen kiinan latinisoimiseen, minkä osoittamiseksi Zhao kirjoitti leikkisän runon.

## Näyte

Kiinalaisin (perinteisin) kirjoitusmerkein runon otsikko ja ensimmäinen säe kirjoitetaan seuraavasti: 

:

:

Pinyin-järjestelmällä sama latinisoidaan seuraavasti:

:Shíshì shīshì Shī shì, shì shī, shì shí shí shī.

Vapaasti käännettynä merkitys on seuraavanlainen:

:Kivihuoneessa oli runoilija Shi, joka rakasti leijonien syömistä ja päätti syödä niitä kymmenen.

## Lähteet

## Aiheesta muualla
* The Three ”NOTs” of Hanyu Pinyin
Kultainen palmu

**Kultainen palmu** (*Palme d’or*) on Cannesin elokuvajuhlien tärkein palkinto, joka annetaan parhaalle elokuvalle. Kultainen palmu voidaan antaa useammallekin kuin yhdelle elokuvalle samana vuonna.

## Kultaisen palmun saajat

## Lähteet
Dietmar Hamann

**Dietmar "Didi" Hamann** (s. 27. elokuuta 1973 Waldsassen, Baijeri, Saksan liittotasavalta) on saksalainen jalkapalloilija, pelipaikaltaan keskikenttäpelaaja.

Hamann aloitti aikuisten  uransa FC Wacker Münchenin joukkueessa. 1989 hän siirtyi Bayern Müncheniin, missä hän voitti kahdesti Saksan mestaruuden (1993/94 ja 1996/97), UEFA-cupin (1995/96), Saksan liigacupin (1997/98) ja Saksan Cupin (1997/98). Kaudeksi 1998/99 hän siirtyi Englantiin Newcastle Unitediin, missä hän pelasi vain yhden kauden ennen siirtymistään Liverpooliin. Liverpoolissa Hamann voitti Liigacupin kahdesti (2000/01 ja 2002/03), FA Cupin (2000/01), UEFA-cupin (2000/01), Mestarien liigan (2004/05) ja UEFA Super Cupin (2005/06). Kaudeksi 2006/2007 Hamann siirtyi Manchester Cityyn, jossa pelasi kevääseen 2009 saakka. 

Toukokuussa 2010 Hamann allekirjoitti yksivuotisen pelaajavalmentajasopimuksen MK Donsin kanssa. Hän päätti pelaajauransa helmikuussa 2011, jolloin siirtyi apuvalmentajaksi Leicesteriin. Hän toimi Stockport Countyn managerina saman vuoden heinäkuusta marraskuuhun.

Saksan maajoukkueessa Hamann pelasi vuosina 1997–2005 kaikkiaan 59 maaottelua, joissa teki viisi maalia. Hän oli joukkueessa voittamassa hopeaa 2002 MM-kisoista. Hän pelasi myös MM-kilpailuissa 1998 sekä EM-kilpailuissa 2000 ja 2004.

## Lähteet
Stephen Warnock

**Stephen Warnock** (s. 12. joulukuuta 1981 Ormskirk, Lancashire, Englanti) on englantilainen jalkapalloilija, joka pelaa Aston Villassa, Englannin Valioliigassa. Hänen pelipaikkansa on vasempana laitapuolustajana tai puolustavana keskikenttänä.

Warnock on Liverpoolin junioriakatemian kasvatteja. Hän on ollut lainalla Bradford Cityssä sekä Coventry Cityssä. Liverpoolin edustusjoukkueessa hän debytoi vuonna 2004 Mestarien liigan ensimmäisen karsintakierroksen ottelussa Grazer AK:ta vastaan. 

## Aiheesta muualla
* Warnock Englannin jalkapalloliiton sivuilla
Lämpövoimalaitos

**Lämpövoimalaitos** on voimalaitos, joka tuottaa ensin lämpöä, ja muuttaa sen edelleen sähköksi generaattorissa. Tyypillisimmin poltetaan jotain polttoainetta, vapautuneella lämmöllä höyrystetään vettä, höyry pyörittää höyryturbiinia ja tämä edelleen pyörittää generaattoria. Höyryturbiini ei pysty hyödyntämään kaikkea höyryssä olevaa energiaa. Höyryssä olevaa lämpöenergiaa voidaan joko ottaa hyötykäyttöön, jolloin kyseessä on vastapaine- eli lämmön ja sähkön yhteistuotantolaitos, tai lauhduttaa vesistöön tai ilmaan, jolloin kyseessä on lauhdevoimalaitos. Koska lauhdevoimalaitoksessa höyryturbiinin jälkeinen paine ja lämpötila voidaan laskea matalammaksi kuin  vastapaineella, saadaan höyryturbiinista enemmän tehoa ja siten generaattorista enemmän sähköä, mutta loppu energia menee hukkaan. Vastapainevoimalaitoksessa höyry poistuu turbiinista kuumempana ja korkeammassa paineessa, joten sähköä saadaan vähemmän mutta toisaalta lauhteen energia voidaan hyödyntää. Tämän vuoksi lauhdevoimalaitoksia käytetään pelkkään sähköntuottoon, mutta mikäli lämmölle on paikallinen käyttökohde käytetään vastapainevoimalaitosta.

Voimalaitoksia jotka tuottavat samanaikaisesti lämpöä ja sähköä kutsutaan yhteistuotantovoimalaitoksiksi.

Lämpövoimalaitoksia ovat ydinvoimalaitokset sekä polttoaineita kuten puuta, turvetta, kotitalousjätettä, hiiltä ja biohiiltä käyttävät voimalaitokset. Lisäksi ns. kombivoimalaitoksessa on osana lämpövoimalaitos.

## Lähteet

## Aiheesta muualla
Aegukga (Etelä-Korea)

**Aegukga** (, hanja , ) on Korean tasavallan eli Etelä-Korean kansallislaulu. Myös Korean demokraattisen kansantasavallan kansallislaulusta käytetään samaa nimeä. Kyseessä on kuitenkin eri laulu (vrt. Achimŭn pinnara, ). Laulun sanoittajaa ei tiedetä. Sen arvellaan syntyneen 1900-luvun alkupuolella, ja sen tekijäksi on veikattu joko poliitikko Yun Chihoa tai An Chang-hoa, itsenäisyysmiestä ja opettajaa. Alun perin Aegukgaa laulettiin vanhan skottilaisen kansanlaulun Auld Lang Syne sanoin. Japanin miehityksen aikana (1910-1945) Aegukgan laulaminen oli kielletty. Maan ulkopuolella asuvat korealaiset jatkoivat kuitenkin sen laulamista, tuoden näin ilmi uskonsa maansa tulevaan vapautukseen. Vuonna 1937 Ahn Eak-tae, kansainvälisesti tunnettu korealainen muusikko, joka asui Espanjassa, sävelsi Aegukgaan oman sävelmän. Tämä julistettiin Korean tasavallan kansallislauluksi Shanghaissa, Kiinassa, jossa maanpakolaishallitus kokoontui. Aegugkka esitettiin virallisesti Korean tasavallan itsenäistymisjuhlassa 15. elokuuta 1948. Samana vuonna sen asema virallistettiin. 

## Sanat

## Lähteet

## Aiheesta muualla
* http://www.navyband.navy.mil/anthems/ANTHEMS/Korea,%20South.mp3
Tankki-Veikko

**Tankki-Veikko** oli rintamalehti, joka ilmestyi ainakin jatkosodan aikana. Sen toimittajana oli valistusupseeri, vänrikki Helge Ukkola. Lehti tiedotti tarkasti pataljoonan miesten kihlautumiset, naimisiinmenot ja lasten syntymät. Rintama-asioita pyrittiin lehdessä käsittelemään humoristisesti, kun virallinen propaganda ei enää sotaa nähneisiin miehiin purrut.
## Lähteet
* 
*
Färsaarten jalkapallomaajoukkue

**Färsaarten jalkapallomaajoukkue** () edustaa Tanskalle kuuluvaa itsehallintoaluetta Färsaaria kansainvälisissä jalkapallon maajoukkuekilpailuissa. Se on Yhdistyneen kuningaskunnan neljän osan (Englanti, Skotlanti, Wales ja Pohjois-Irlanti) sekä Gibraltarin ohella ainoa UEFAn jäsenenä ja Yhdistyneen kuningaskunnan osien kanssa ainoa FIFAn jäsenenä oleva maajoukkue Euroopassa, jonka edustama alue ei ole itsenäinen valtio.

Färsaaret ei ole koskaan selviytynyt arvokisojen lopputurnaukseen. Vaikka joukkue on ollut olemassa vuodesta 1930 lähtien, eivät FIFA eikä Färsaarten jalkapalloliitto laske kuin vuodesta 1988 lähtien pelatut ottelut virallisiksi. Island Gamesin jalkapalloturnauksen Färsaaret on voittanut 1989 ja 1991.

Vaikka Färsaaret onkin eräs Euroopan huonoimmin menestyneistä maajoukkueista, on se toisinaan kyennyt kiusaamaan isompiaan. Ensimmäisessä kansainvälisessä arvoturnauksen karsintaottelussaan 12. syyskuuta 1990 se voitti kotiottelussaan, joka pelattiin Ruotsin Landskronassa, Itävallan maalein 1–0. Sekä 2000 että 2004 EM-kisojen karsinnoissa se pelasi kotonaan tasapelin Skotlantia vastaan. Vuoden 2012 EM-karsinnoissa Färsaaret kukisti Viron lukemin 2-0. Ranskan EM-kisojen 2016 karsinnassa joukkue ylsi sekä vieras- että kotivoittoon Kreikasta. Kreikka-voitoilla saavuttamillaan kuudella pisteella se sivusi kaikkien aikojen parasta pistemääräänsä EM-karsinnoissa, jonka oli aiemmin saavuttanut EM-karsinnoissa 1996.

Toistaiseksi parhaan arvokisakarsintansa Färsaaret pelasi karsittaessa MM-kilpailuihin 2002. Se saavutti seitsemän pistettä kukistettuaan Luxemburgin kahdesti sekä pelattuaan tasapelin kisoihin selviytynyttä Sloveniaa vastaan.

## Arvokilpailut
### Maailmanmestaruuskilpailut
* 1930–1990 – Ei osallistunut
* 1994–2022 – Karsiutui

### Euroopan-mestaruuskilpailut
* 1960–1988 – Ei osallistunut
* 1992–2020 – Karsiutui

## Valmentajat
*Páll Guðlaugsson (1990—1993)
*Allan Simonsen (1993—2001)
*Henrik Larsen (2001—2005)
*Jógvan Martin Olsen (2005—2009)
*Brian Kerr (2009-2011)
*Lars Olsen (2011-)

## Pelaajia
*Uni Arge
*Fróði Benjaminsen
*Claus Beck Jørgensen
*Rógvi Jacobsen
*Óli Johannesen
*Julian Johnson
*Todi Jónsson
*Jens Martin Knudsen
*Torkil Nielsen

## Lähteet

## Aiheesta muualla
* Färsaarten jalkapalloliitto
* Kannattajien sivu
Tell

**Tell** on arkeologian termistössä rauniokumpu. Se esiintyy myös maantieteellisissä paikannimissä, esimerkiksi Tel Aviv.

Tunnettuja tellejä ovat muun muassa Israelissa sijaitsevat Tel Megiddo, Tel Hazor ja Tel Be’er Sheva, jotka muodostavat Unescon maailmanperintökohteen vuodesta 2005.

## Lähteet

## Aiheesta muualla
* Data analysis of GPR and APD data from archaelogical tell sites using statistical deconvolution
Pohjois-Irlannin jalkapallomaajoukkue

**Pohjois-Irlannin jalkapallomaajoukkue** edustaa Pohjois-Irlantia kansainvälisissä jalkapallon maajoukkuekilpailuissa.

Pohjois-Irlanti samoin kuin kolme muuta Yhdistyneen kuningaskunnan osaa (Englanti, Skotlanti ja Wales), kilpailevat omilla joukkueillaan. Ennen vuotta 1921 Irlanti oli osa Ison-Britannian ja Irlannin yhdistynyttä kuningaskuntaa ja koko saarta edusti yksi joukkue.

Pohjois-Irlannin maajoukkue on koko Irlannin jalkapallomaajoukkueen seuraaja, joka toimi ennen Irlannin vapaavaltion perustamista vuonna 1921. Joukkuetta hallinnoi Irlantilainen jalkapalloliitto (*Irish Football Association*), minkä päämaja on Belfastissa. Irlannin vapaavaltion perustamisen jälkeen vuonna 1926 perustettua Irlannin tasavallan jalkapallomaajoukkuetta hallinnoi Irlannin jalkapalloliitto (*the Football Association of Ireland*), joka pitää päämajaansa Dublinissa. Myös tasavallan maajoukkue ilmoitti edustavansa koko Irlannin saarta. Rajalinjat vakinaistettiin vasta vuonna 1946 ja kummassakin joukkueessa pelasi pelaajia joka puolelta saarta ennen vuotta 1950, jolloin laadittiin sääntö siitä, että pohjoisirlantilaiset pelaajat saivat edustaa vain Pohjois-Irlantia ja Irlannin tasavallan pelaajat vain Irlannin tasavaltaa. Vuoteen 1954 saakka molemmat joukkueet pelasivat Irlannin nimellä.

Pohjois-Irlannin maajoukkuetta kannattavat lähinnä unionistit, kun taas nationalistit kannattavat mieluummin Irlannin tasavallan maajoukkuetta. Vuonna 2002 Pohjois-Irlannin maajoukkueen kapteeni Neil Lennon lähti joukkueesta saatuaan lojalisteilta tappouhkauksen, koska hän pelasi Skotlannin Valioliigassa katolilaisten Celticissä.

## Menestys arvokilpailuissa
### MM-kisat
* 1930–1938: *Ei osallistunut*.
* 1950–1954: *Ei selviytynyt karsinnoista.*
* 1958: Puolivälierät
* 1962–1978: *Ei selviytynyt karsinnoista.*
* 1982: 2. kierros
* 1986: 1. kierros
* 1990–2022: *Ei selviytynyt karsinnoista.*

### EM-kisat
* 1960: *Ei osallistunut.*
* 1964–2012: *Ei selviytynyt karsinnoista.*
* 2016: Neljännesvälierät
* 2020: *Ei selviytynyt karsinnoista.*

## Managerit
*Peter Doherty (1951–1962)
*Bertie Peacock (1962–1967)
*Billy Bingham (1967–1971)
*Terry Neill (1971–1975)
*Dave Clements (1975–1976)
*Danny Blanchflower (1976–1979)
*Billy Bingham (1980–1994)
*Bryan Hamilton (1994–1998)
*Lawrie McMenemy (1998–1999)
*Sammy McIlroy (2000–2003)
*Lawrie Sanchez (2004–2007)
*Nigel Worthington (2007–2011)
*Michael O’Neill (2011–

## Lähteet

## Aiheesta muualla
* Irish Football Association
* Kannattajien sivu 
* Tilastoja vuodesta 1882 lähtien
Seppo Pehkonen

**Seppo Pehkonen** (s. 11. toukokuuta 1945) on helluntailaistaustainen ns. Toronton siunaus -liikkeen pastori. Hän on filosofian tohtori pääaineena fysiikka. Pehkosen väitöskirja käsitteli kiinteän aineen diffuusioilmiötä. Hän on kuitenkin jättänyt luonnontieteen vuonna 1973 ja toiminut vuodesta 1977 eri herätysliikkeiden tehtävissä, erityisesti kristillisessä lähetystyössä.

Pehkonen on toimittanut *Avainsanoma*-lehteä, joka teki lähetystyötä Neuvostoliiton alueella. Myöhemmin hän on toimittanut *Näky*-lehteä. Hän on toiminut pastorina Helsingin Siion-seurakunnassa ja Saalem-seurakunnassa sekä Porvoon helluntaiseurakunnassa. 

Vuodesta 1999 lähtien Pehkonen on toiminut pastorina Helsingin Cityseurakunnassa. Cityseurakunnat voidaan luokitella helluntailaisuudesta irtaantuneeksi tunnustuskuntiin sitoutumattomaksi uuskarismaattisuudeksi, ja niillä on yhteyksiä Toronton siunaus -liikkeeseen. Vuodesta 2007 on Pehkonen toiminut Keravan City-seurakunnan vt. pastorina ja 2008 vuoden alusta pastorina. Keväällä 2009 Helsingin Cityseurakunta ja Elämän Sana Helsinki yhdistyivät ja muodostivat Elämän Sana City -seurakunnan. Myöhemmin Elämän Sana City muutti nimensä takaisin Helsingin Cityseurakunnaksi. 

Pehkonen toimi Helsingin karismaattisen Logos-raamattukoulun rehtorina vuoteen 2006 asti. Logos-raamattukoulu lopetti toimintansa vuonna 2006 liian vähäisen osallistujamäärän vuoksi. 

Seppo Pehkonen on vuoden 2008 alusta nimitetty uudelleen *Näky*-lehden päätoimittajaksi.

## Lähteet

 

## Aiheesta muualla
* Seppo Pehkosen blogi
Pasi Turunen

**Pasi Turunen** (s. 1966) on suomalaisen evankelisen Patmos Lähetyssäätiön toiminnanjohtaja (2017–), radiotoimittaja ja teologian maisteri. Patmos Lähetyssäätiö on yhteiskristillinen lähetys- ja kehitysapujärjestö. Turunen toimii raamatunopettajana Kristillisessä Mediakeskuksessa (Studio24), joka on Patmos Lähetyssäätiön mediatoiminnan keskus ja hän on työskennellyt Patmoksen radiotoimittajana vuodesta 1990 lähtien. Hänen ohjelmiaan kuullaan mm. Radio Patmoksessa ja Radio Deissä. Turunen on myös yksi Aito avioliitto -yhdistyksen perustajista.

## Toimittajana, opettajana ja kirjailijana
Pasi Turunen on kirjoittanut useita kirjoja. *Vartiotorni - Valtakunta uudessa valossa* (Kuva ja Sana, 1995 / 2006 2.p.) tarkastelee Jehovan todistajia kriittisesti. Turunen on kirjoittanut myös vihkosen *Homoseksualismi - Rakkautta ja Rajoja* (Kuva ja Sana, 2002), jossa hän käsittelee kriittisesti parisuhdelakia. Hän on toimittanut yhdessä Petri Mäkilän kanssa Raamatun arvovaltaa käsittelevän teoksen *Jumalan Sana* ja kirjoitti *Uskon puolesta* -teoksen (Kuva ja Sana, 2011). Turunen korostaa kirjoituksissaan ja puheissaan sitoutumista historiallisissa uskontunnustuksissa muotoiltuun klassiseen kristinuskon tulkintaan.

Turunen osallistui keskustelijana Yle TV2:n Ajankohtaisen kakkosen homoiltaan lokakuussa 2010. Homoilta-ohjelma herätti julkisuudessa runsaasti keskustelua ja sittemmin ohjelma valittiin Vuoden journalistiseksi teoksi. 

Hartauskirjoitusten ja -puheiden lisäksi Turunen ottaa omilla verkkosivuillaan kantaa kristinuskoa koskeviin teologisiin, filosofisiin ja eettisiin kysymyksiin.

## Lähteet

## Teoksia

* 
* 
* 
* 
*  
* 
* 

## Aiheesta muualla

* Pasi Turusen blogi
* Pasi Turusen verkkosivut 
* Pasi Turusen puheita MP3-muodossa
Humphrey (kissa)

**Humphrey** (noin 1988 – maaliskuu 2006) oli kissa, joka oli Ison-Britannian pääministerin virka-asunnon lemmikkinä ja päähiirestäjänä 1989 – 1997. Humphrey saapui Downing Street 10:een noin vuoden ikäisenä ja asui talossa kolmen pääministerin, Margaret Thatcherin, John Majorin ja Tony Blairin aikana. 

Humphrey joutui muuttamaan virka-asunnosta kuukausi Blairin virkaanastumisen jälkeen, koska Cherie Blair ei tiettävästi tullut toimeen sen kanssa. 

Humphrey sai nimensä *[[Kyllä, herra ministeri]]* -sarjan Sir Humphrey Applebyn mukaan. Kissan ylläpito maksoi vuodessa noin 100 puntaa. Suurin osa kuluista oli ruokakuluja ja kulut maksettiin valtion budjetista. Humphrey sanottiin tehneen huomattavasti parempaa työtä kuin ammattimainen tuholaistorjuja, jolle maksettiin 4&nbsp;000 puntaa vuodessa ja joka tiettävästi ei saanut kiinni yhtään hiirtä.

## Lähteet
Nikolai Sologubov

**Nikolai Sologubov** (3. elokuuta 1924 Moskova, Neuvostoliitto – 30. joulukuuta 1988 Moskova, Neuvostoliitto) oli venäläinen jääkiekkoilija ja olympiavoittaja. Pelipaikaltaan hän oli puolustaja. Sologubov aloitti pelaamisen vasta 25-vuotiaana. Hän pelasi 350 liigaottelua ja teki niissä 128 maalia. Sologubov oli yksi Neuvostoliiton parhaimmista pelaajista 1950- ja 1960-luvuilla.

Sologubov voitti kultaa Cortina d’Ampezzon olympialaisissa 1956 ja saavutti pronssia Squaw Valleyn olympialaisissa 1960. Sologubov pelasi jääkiekon maailmanmestaruuskisoissa vuosina 1955–1961 ja 1963. Sologubov edusti jääkiekkoseuroja TsSKA Moskova ja SKA Kalinin.

Erikoisena tapahtumana voidaan pitää Sologubovin menoa Yhdysvaltain joukkueen pukuhuoneeseen jääkiekon loppuottelussa Squaw Walleyn olympialaisissa vuonna 1960. Kisat pidettiin ohuessa ilmanalassa ja amerikkalaispelaajat näyttivät väsyneiltä, joten kielitaidoton Sologubov osoitti yhdysvaltalaispelaajien tarvitsevan happea. Yhdysvaltalaispelaajat noudattivat neuvoa ja nousivat 3–4-tilanteesta 9–4-voittoon.

## Parhaat saavutukset
* jääkiekon olympiakulta 1956
* jääkiekon olympiapronssi 1960
* jääkiekon maailmanmestaruus 1956, 1963
* jääkiekon MM-hopea 1955, 1957, 1958, 1959
* jääkiekon MM-pronssi 1960, 1961

## Erikoispalkintoja
* IIHF jääkiekon maailmanmestaruuskisojen paras puolustaja 1956, 1957, 1960
* IIHF Hall of Fame 2004

## Lähteet

## Aiheesta muualla
*
Södermanland

**Södermanland** (puhekielessä *Sörmland*, ) on yksi Ruotsin maakunnista. Se sijaitsee Keski-Ruotsissa Sveanmaan pääalueella. Södermanlandin pinta-ala on 8 388,9 km². Vuoden 2011 lopussa maakunnassa oli 1 230 982 asukasta, joten väentiheys oli 146,7 asukasta neliökilometriä kohti.

Södernmanlandin rajanaapurit ovat Itä-Götanmaa, Närke, Västmanland ja Uplanti, joiden lisäksi maakuntaa rajaavat Itämeri ja Mälarenjärvi.

Nykyisessä läänijaossa maakunnan alue jakaantuu Tukholman läänin, Södermanlandin läänin, Västmanlandin läänin ja Itä-Götanmaan läänin alueelle.

## Kunnat

### Södermanlandin läänissä
* Eskilstunan kunta
* Flenin kunta
* Gnestan kunta
* Katrineholmin kunta
* Nyköpingin kunta
* Oxelösundin kunta
* Strängnäsin kunta
* Trosan kunta
* Vingåkerin kunta

### Tukholman läänissä
* Botkyrkan kunta
* Haningen kunta
* Huddingen kunta
* Nackan kunta (osittain)
* Nykvarnin kunta
* Nynäshamnin kunta
* Salemin kunta
* Södertäljen kunta
* Tukholman kunta (osittain)

### Västmanlandin läänissä
* Kungsörin kunta (osittain)

### Itä-Götanmaan läänissä
* Norrköpingin kunta (osittain)

## Väestönkehitys

### Väestö lääneittäin
Södermanlandissa oli vuoden 2011 lopussa yhteensä 1 230 982 asukasta, jotka jakaantuivat eri lääneihin seuraavasti:

Kaikki läänit kuuluvat maakuntaan vain osittain.

## Kuvia

Kuva:Church Eskilstuna.JPG| Klosterin kirkko Eskilstunassa.
Kuva:Eskistunaån Eskilstuna.JPG|Eskilstunajoki.
Kuva:Taxinge Näsby slott Italienska parken 2005-07-31 026.jpg|Taxinge Näsbyn linnan puisto.
Kuva:Trosaån.JPG|Trosanjoki.


## Lähteet

## Aiheesta muualla

* VisitSweden – Ruotsin matkailun virallinen verkkosivusto – Sörmlanti
Midraš

**Midraš** (; monikko *midrašim*) tarkoittaa juutalaisten kirjanoppineiden raamatullisten tekstien selitys- ja tulkintakirjallisuutta.

## Katso myös
* Eksegetiikka
* Hermeneutiikka

## Aiheesta muualla
* Tales and Maxims from the Midrash
Hiekkalapio

**Hiekkalapio** on (lasten) leikkikalu, joka soveltuu hiekan kaivamiseen ja muokkaamiseen. Sitä käytetään yleensä hiekkalaatikolla, eikä sitä voida kovinkaan järkevästi käyttää oikeaan työhön sen kestämättömyyden, materiaalin ja rakenteen takia. Toisaalta leikeissä hiekkalapiona voi hyvin käyttää myös monia puutarhaistyöhön tai -harrastukseen valmistettuja, yleensä rakenteellisesti lujempia istutuslapioita.

Laajan kohdekäyttäjäryhmän vuoksi hiekkalapioita on monenlaisia: suuria, pieniä, eri värisiä, pitkävartisia, lyhytvartisia, suurilapaisia, pienilapaisia ja niin edelleen. Yleensä ne ovat kuitenkin noin 20 senttimetrin mittaisia ja muovisia.

## Valmistajia
*Brio
*Plasto

## Aiheesta muualla
*Nykylelut jättävät lapsen katsojaksi (23.8.2010) (yle.fi)
Sofia (täsmennyssivu)

**Sofia** tai **Sophia** voi tarkoittaa ainakin seuraavia asioita:

* Sofia, naisen nimi, joka tulee kreikan kielen sanasta *σοφία* ("viisaus")

## Maantiede

* Sofia, Bulgarian pääkaupunki
* Sofía, saari Ekhinadien saariryhmässä Kreikassa
* Sofia, hallinnollinen alue Madagaskarissa

## Rakennuksia
* Hagia Sofia, historiallinen rakennus Istanbulissa, alkujaan kirkko, myöhemmin moskeija, nykyisin museo
* Kulttuurikeskus Sofia, koulutus- ja kokoushotelli Helsingin Kallahdessa
* Villa Sofia, huvila Tampereen Tammelassa

## Henkilöitä
* Sofia Vaasa (1547–1611), Ruotsin prinsessa
* Hannoverin Sofia (1630–1714), Böömin kuningas Fredrik I:n tytär, kaikkien Ison-Britannian kruununperillisten esiäiti
* Sofia (1836–1913), Ruotsin ja Norjan kuningatar, Oskar II:n puoliso 
* Sofia (s. 1938), Espanjan kuningatar
* Sofia (s. 1984), Ruotsin prinsessa
* Sofia (s. 2007), Espanjan prinsessa, kuningas Felipe VI:n tytär
* Sofia, nykyiseltä taiteilijanimeltään Sofia Sida (s. 1984), suomalainen dance/pop-artisti

### Kuvitteellisia henkilöitä
* Milla Sofia, Jouni Turpeisen ja Netmylly Oy:n kehittämä virtuaalinen hahmo

## Muita
* Sofia, gnostilainen jumalhahmo
* Sofia Pankki, Suomessa toiminut liikepankki
* SOFIA, Stratospheric Observatory for Infrared Astronomy, lentävä infrapunaobservatorio
* Sofia, Álvar Solerin musiikkikappale vuodelta 2016
* Sophia-yliopisto, yksityinen yliopisto Japanissa
* 251 Sophia, päävyöhykkeen asteroidi.
Voileipä

**Voileipä** on leipäviipale, jonka päällä voi olla voin, margariinin tai jonkin muun levitteen lisäksi myös esimerkiksi juustoa tai  leikkelemakkaraa ja tomaattia, kurkkua tai muita vihanneksia.

Voileipiä nautitaan esimerkiksi välipalana tai eväinä. Monet nauttivat voileipiä myös aamiaisella ja muilla aterioilla.

Kerrosvoileipä (engl. *sandwich*) muodostuu kahdesta tai useammasta kerroksittain asetetusta voileipäviipaleesta, joiden välissä on täytteitä.

## Katso myös
*Lämmin voileipä
*Panini (voileipä)

## Lähteet
Vladimír Špidla

**Vladimír Špidla** (s. 21. huhtikuuta 1951, Praha) oli Tšekin pääministeri (ČSSD) heinäkuusta 2002 heinäkuuhun 2004, jonka jälkeen hänet nimitettiin komissaariksi Euroopan komissioon, jossa hän työskenteli tasa-arvoasioissa.

Špidla opiskeli historiaa Kaarlen yliopistossa Prahassa. Hän valmistui 1976. Tämän jälkeen hän työskenteli erilaisissa töissä, preservaattorina, meijerityöläisenä, sahalla, varastomiehenä ja kotiapulaisena, koska ei täyttänyt vaadittavia poliittisia vaatimuksia.

Samettivallankumouksen jälkeen Špidla liittyi kotikaupunkinsa Jindřichův Hradecin politiikkaan ja uudelleenperustettuun sosiaalidemokraattiseen puolueeseen. Vuonna 1992 hänestä tuli ČSSD:n presidiumin jäsen ja huhtikuussa 2001 puhemies. Vuonna 1996 hänet valittiin parlamenttiin. Hän toimi varapääministerinä ja työllisyys- ja sosiaaliministerinä Miloš Zemanin hallituksessa heinäkuusta 1998 heinäkuuhun 2002.

Špidla nousi pääministeriksi 12. heinäkuuta 2002 koalitiohallituksessa ČSSD:n ja pienten "kristillisen ja demokraattisen liiton, tšekkoslovakien kansanpuolueen" (KDU-ČSL) ja vapausliitto-demokraattisen unionin (US-DEU) kesken. Hän käytti myös presidentin valtuuksia helmikuusta 2003 maaliskuun alkuun presidentin toimikauden päätyttyä, ennen kuin parlamentti ehti valita uuden.

Hänen hallituksensa yritti ristiriidoista ja tuen vähyydestä huolimatta ajaa läpi talousuudistuksia vähentääkseen budjetin alijäämää, näitä oppositio arvosteli veronkorotuksiksi ilman kulujen leikkaamista ja talouskasvun elvyttämistä. Hidas talouskasvu kuitenkin jatkui hänenkin kaudellaan (BKT 3,3&nbsp;% 2001, 2,9&nbsp;% 2004).

Špidla erosi pääministerin tehtävistä 26. heinäkuuta 2004 puolueensa huonon europarlamenttivaalimenestyksen sekä puolueensa kannatuksen menetyksen vuoksi. Häntä seurasi sisäministeri ja varapääministeri Stanislav Gross, jonka hallitus ei kuitenkaan juuri muuttunut edellisestä. Špidla nimitettiin Euroopan komissioon 22. marraskuuta 2004.

Špidlaa pidetään puolueessaan vasemmistosiipeen kuuluvana, vaikkakin vahvasti kommunistivastaisena. Hän eurooppasuuntautunut ja tukee integraation jatkamista. Špidlaa pidetään rehellisenä ja korkeamoraalisena, mutta kuivana teknokraattina, joka ei kyennyt ilmaisemaan visioitaan kansalle, eikä pystynyt pitämään puoluettaan kurissa. Hänen nimitystään komissioon pidettiin kultaisena kädenpuristuksena, jonne hän sai paeta Tšekin politiikan taisteluja.

Špidla on naimisissa toista kertaa. Hänellä on kaksi lasta molemmista avioliitoista. Špidla puhuu sujuvasti saksaa ja ranskaa, mutta huonommin englantia.

## Aiheesta muualla
* Biografia Tšekin hallituksen sivuilla
* kotisivu Euroopan komissiossa
* Špidlan blogi